
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
[bookmark: _Hlk187351956]„DĖL KRETINGOS RAJONO SAVIVALDYBĖS TARYBOS 2026 M. VASARIO 26 D. SPRENDIMO NR. T2-40 „DĖL KRETINGOS RAJONO SAVIVALDYBĖS VIETINĖS REIKŠMĖS KELIŲ OBJEKTŲ PRIORITETINIŲ EILIŲ 2026–2028 METAMS SĄRAŠŲ PATVIRTINIMO“ PAKEITIMO

2026 m. rugsėjo    d.
Kretinga

1. Parengto sprendimo projekto tikslai ir uždaviniai.
Siekiant pretenduoti į Kelių priežiūros ir plėtros programos (toliau – Programa) finansavimo lėšas, skirtas valstybei svarbiems vietinės reikšmės kelių objektams finansuoti, siūloma papildyti Kretingos rajono savivaldybės vietinės reikšmės kelių objektų prioritetinių eilių 2026–2028 metams sąrašus, patvirtintus Kretingos rajono savivaldybės tarybos 2026 m. vasario 26 d. sprendimu Nr. T2-40 „Dėl Kretingos rajono savivaldybės vietinės reikšmės kelių objektų prioritetinių eilių 2026–2028 metams sąrašų patvirtinimo“, Kitų susisiekimo infrastruktūros objektų prioritetinės eilės sąrašu.
[bookmark: _GoBack]2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
2026 m. rugpjūčio 19 d. Lietuvos Respublikos Vyriausybė priėmė nutarimą Nr. 611 „Dėl Lietuvos Respublikos Vyriausybės 2005 m. balandžio 21 d. nutarimo Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ pakeitimo“, kuriuo buvo pakeistas Kelių priežiūros ir plėtros programos finansavimo lėšų naudojimo tvarkos aprašas[footnoteRef:1] (toliau – KPPP aprašas) (įsigaliojo 2026 m rugpjūčio 25 d.). KPPP apraše nustatyta, kad trejų metų Programos finansavimo lėšų naudojimo sąmatoje Programos finansavimo lėšos, nurodytos Lietuvos Respublikos kelių priežiūros ir plėtros programos finansavimo įstatymo 9 straipsnio 6 dalyje ir skirtos valstybei svarbiems vietinės reikšmės kelių objektams finansuoti, gali būti skiriamos vietinės reikšmės kelių objektams – tiltams ir viadukams. [1:  Patvirtintas Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“] 

Kretingos rajono savivaldybė turi vietinės reikšmės kelių objektų, kurie pagal savo pobūdį ir parengtį galėtų pretenduoti į šį finansavimą. Vienas tokių objektų – Birutės gatvės KT8097 tiltas per Akmenos upę Kretingos mieste.
Siekiant pretenduoti į 2027 metų Programos finansavimo lėšas, Kretingos rajono savivaldybė iki 2026 m. rugsėjo 30 d. turi Lietuvos Respublikos susisiekimo ministerijai pateikti KPPP aprašo 10 punkte nurodytus dokumentus. Pateiktus dokumentus vertins ir 2027 metų Programos finansavimo lėšų valstybei svarbiems vietinės reikšmės kelių objektams finansuoti paskirstymo sąrašą sudarys Valstybei svarbių vietinės reikšmės kelių objektų atrankos komisija.
Pažymėtina, kad į šį finansavimą 2027 metais gali pretenduoti tik tie vietinės reikšmės kelių objektai, kurie yra įtraukti į savivaldybės vietinės reikšmės kelių objektų prioritetinę eilę, yra pilnai parengti įgyvendinti (parengtas kelio objekto techninis arba techninis darbo projektas, yra užbaigti ar iki 2026 m. gruodžio 31 d. bus užbaigti kelio rekonstrukcijos ar kapitalinio remonto viešieji pirkimai), kurių įgyvendinimui pasirinkta geriausia įgyvendinimo alternatyva, užtikrinamas efektyvus lėšų panaudojimas ir kurie atitiks kitus KPPP apraše nustatytus reikalavimus.
Atsižvelgiant į tai, o taip pat į anksčiau pateiktą Kretingos rajono savivaldybės tarybos sprendimo projektą dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo[footnoteRef:2] papildymo nuostatomis, kad susisiekimo infrastruktūros objektai, kurie yra įtraukti į Kretingos rajono savivaldybės strateginio veiklos plano Vietinio ūkio ir turto valdymo programos Nr. 05 priemonę Nr. 5.3.1.5.47 „Vietinių kelių, gatvių, tiltų projektavimas, tiesimas, rekonstrukcija, remontas“, būtų pirmumo tvarka įtraukiami į Prioritetines eiles, šiuo sprendimo projektu siūloma patvirtinti Kitų susisiekimo infrastruktūros objektų prioritetinės eilės sąrašą, t. y. Kretingos rajono savivaldybės tarybos 2026 m. vasario 26 d. sprendimą Nr. T2-40 „Dėl Kretingos rajono savivaldybės vietinės reikšmės kelių objektų prioritetinių eilių 2026–2028 metams sąrašų patvirtinimo“ papildyti 1.3 papunkčiu. [2:  Patvirtinto Kretingos rajono savivaldybės tarybos 2024 m. birželio 27 d. sprendimu Nr. T2-285 „Dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo patvirtinimo“] 

Priėmus siūlomą sprendimą bei tinkamai pateikus dokumentus Lietuvos Respublikos susisiekimo ministerijai, Kretingos rajono savivaldybė galės dalyvauti 2027 ir paskesnių metų valstybei svarbių vietinės reikšmės kelių objektų atrankoje ir pretenduoti į tikslines Programos finansavimo lėšas.
Gavus finansavimą, būtų sumažinta Kretingos rajono savivaldybės biudžeto lėšų dalis, reikalinga tinkamiems kelių infrastruktūros objektams įgyvendinti.
3. Kokių rezultatų laukiama.
Priėmus sprendimo projektą, bus patvirtintas Kitų susisiekimo infrastruktūros objektų prioritetinės eilės sąrašas ir sudaryta galimybė Kretingos rajono savivaldybės vietinės reikšmės kelių objektams, atitinkantiems teisės aktuose nustatytus kriterijus, pretenduoti į Kelių priežiūros ir plėtros programos finansavimo lėšas, skirtas valstybei svarbiems vietinės reikšmės kelių objektams finansuoti.
4. Lėšų poreikis ir šaltiniai.
Šio sprendimo įgyvendinimui Savivaldybės biudžeto lėšų nereikės.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra. Siekiant gauti finansavimą, Kretingos rajono savivaldybės administracija iki 2026 m. rugsėjo 30 d. turi Lietuvos Respublikos susisiekimo ministerijai pateikti KPPP aprašo 10 punkte nurodytus dokumentus.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė.
Vietinio ūkio ir turto valdymo skyriaus vedėja Sigutė Jazbutienė.
